cyanic-selkie/wikianc huggingface dataset:
Atka
Ģeogrāfija
Sala izvietojusies Aleutu salu arhipelāga vidusdaļā Andrejanova salu grupā starp Beringa jūru ziemeļos un Kluso okeānu dienvidos. Sala kalnaina, to veido galvenokārt 1533 m augstais Korovina vulkāns salas ziemeļaustrumos. Vulkāns aktīvs — kopš 1750. gada novēroti 35 izvirdumi; lielākie 1829., 1844., 1907., 1951., 1953., 1973., 1976., 1986., 1987., 1996., 1998., 2005. un 2006. gadā. Salas krasti stipri izroboti, daudz līču un pussalu, piekrastē vairākas mazākas saliņas un šēras.
Vladimirs Arnolds
Arnolds arī bija pazīstams kā matemātikas popularizētājs, viņš iedvesmoja daudzus nākotnes matemātiķus un fiziķus.
Biogrāfija
Viņš kļuva par akadēmiķi Zinātņu akadēmijā 1990. gadā. Var apgalvot, ka Arnolds ir uzsācis simplētiskās topoloģijas teoriju kā atsevišķu disciplīnu. Arnolda hipotēze par Hamiltona simplektomorfismu un Lagrazīna krustojumu fiksēto punktu bija arī galvenā motivācija Floēra homoloģijas attīstībā.
Arnolds ir bijis atpazīstams pēc sava saprotamā rakstīšanas stila, savienojot nepaļāvīgo matemātiku ar intuīciju, un sarunveida pasniegšanas stilu. Viņa raksti atklāj jaunu, nereti ģeometrisku pieeju tradicionālām tēmām par matemātiku, piemēram, diferenciālvienādojumiem, un viņa pierakstu klades ir apstriprinājušas svarīgu informāciju saistībā ar matemātikas izpēti. Arnolds bija atklāts kritiķis pret augstā abstrakcijas līmeni matemātikā, pagājušā gadsimta vidū.
Džo Mauers
Džozefs Patriks Mauers (en; dzimis Sentpolā, Minesotas štatā, ASV) ir profesionāls amerikāņu beisbolists, spēlē kečera (ķērāja) pozīcijā. Pašlaik (2012) pārstāv Augstākās beisbola līgas klubu Minesotas "Twins", kurā aizvadījis visu profesionāļa karjeru.
2009. gadā Sports Illustrated viņu iekļāva MLB 2000. gadu simboliskajā izlasē.
1957. gada Latvijas čempionāts šahā
Latvijas vīriešu šaha čempionāta turnīra tabula
! !! Dalībnieks !! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! 19 !! 20 !! Punkti !! Vieta
Viļānu pilsētas lauku teritorija
Viļānu pilsētas lauku teritorija bija administratīvi teritoriāla vienība Viļānu un Rēzeknes rajonos. Lauku teritorija izveidota 1957. gada 7. janvārī, Viļānu pilsētai pievienojot daļu likvidētā Viļānu ciema. 1962. gada 18. decembrī pēc Viļānu rajona likvidēšanas Viļānus ar lauku teritoriju iekļāva Rēzeknes rajonā.
Lielais lēciens uz priekšu
Lielais lēciens uz priekšu (zh, ) bija starp 1958. un 1960. gadu īstenota komunistiskās Ķīnas vadoņa Mao Dzeduna kampaņa, kuras mērķis bija rekordīsā laikā industrializēt pārapdzīvoto un mazattīstīto valsti. Kampaņas izgāšanās ātri noveda pie valsts ekonomikas daļēja sabrukuma un Lielā Ķīnas bada, kurā mira virs 30 miljoniem cilvēku. Politiskās nesaskaņas augstākajā vadībā 1966. gadā noveda pie Kultūras revolūcijas sākuma.
Priekšvēsture
1950. gada jūnijā Mao paziņoja, ka pēc trim sagatavošanās gadiem sekos desmit darba gadi, kuru laikā izveidosies moderna sociālistiska valsts. 1953. gadā parādījās vairākas problēmas. Izgāzās pirmie mēģinājumi veidot lauksaimniecības kooperatīvus. Maskavas iespējas atbalstīt Ķīnas industrializāciju izrādījās ierobežotas. Tautas skaitīšana uzrādīja, ka valstī ir par 100 miljoniem vairāk iedzīvotāju, nekā domāts, un to skaits pieauga par 2% gadā (šajā laikā iedzīvotāju skaits ir ap 650 miljoniem.)
Lielais lēciens uz priekšu (1957—1958)
1957. gada vidū Ķīna atradās situācijā, kurā tās iedzīvotāju skaits turpināja pieaugt, pārtikas ieguve stagnēja un sabiedrībā pieauga atklāta režīma kritika. Oktobrī sanāca Centrālkomitejas plēnums, kam nācās atzīt Mao 12 gadu programmas un 100 ziedu kampaņas neveiksmes. Mao, reaģējot uz pieļautajām kļūdām, atgriezās pie sākotnējā radikālisma. Pret partijas kritiķiem sāka ideoloģisku kampaņu, daudzus intelektuāļus nosūtīja labošanas darbos uz laukiem. Neapmierināts ar mēreno ekonomikas attīstību, citu partijas vadītāju atbalstīts Mao sāka plānot radikālo Lielo lēcienu uz priekšu. Viņš atgriezās pie idejas par masīvu darbaspēka mobilizāciju un koncentrāciju mērķu ātrai sasniegšanai. Zemnieku sadzīšana lauksaimniecības komūnās nodrošinātu to darba kontroli, kā arī apmierinātu viņu pārtikas pamatvajadzības. Lielo un dārgo industriālo projektu vietā Mao aizstāvēja ideju par mazām reģionu rūpnīciņām un darbnīcām.
Visredzamākais Lielā lēciena simbols bija komūnas. Partijas žurnāls "Sarkanais Karogs" rakstīja: "Mums jāgrauj kapitālistiskā sociālā dzīve, kas celta uz šķiru ekspluatācijas bāzes, un vienlaikus mums jāgrauj ģimene, kas celta uz šķiru ekspluatācijas bāzes. Individuālais mājas darbs ģimenē arī ir individuālās produktivitātes palieka. Sociālistiskā sabiedrībā indivīdam vairs nebūs jāuztraucas par savu nespēju nodibināt vai saglabāt vienkāršo ģimenes modeli. Sociālistiskā un komunistiskā kolektīvā ikviens pie darba ķeras ar prieku, un visi kopīgi un prātīgi dalās darba augļos."
Atkāpšanās (1958—1959)
1958. gada jūlija beigās Pekinu apmeklēja Hruščovs, kurš brīdināja, ka balstoties uz padomju pieredzi, komūnas izgāzīsies. Pēc viņa aizbraukšanas Mao uzsāka jaunu komūnu organizēšanas kampaņu, bet padomju prese drīz sāka kritizēt ķīniešus.
Ilgais lēciens (1959—1960)
Mao jaunā politika noteica, ka atšķirībā no iepriekšējā kursa uz smago industrializāciju, ekonomikas attīstība tagad balstīsies lauksaimniecībā, kuru nepieciešams mehanizēt. Lai to sasniegtu, atkal sāka izmantot 1958. gada masu mobilizācijas metodes.
Izgāšanās iemesli
Lielais lēciens uz priekšu sarežģīja Ķīnas iespējas atkopties no tā izraisītās krīzes. Izpostītā lauksaimniecība ar grūtībām spēja apmierināt nepārtraukti pieaugošā iedzīvotāju skaita pārtikas vajadzības. Nepārdomātās lauksaimniecības metodes bija izpostījušas augsni. PSRS tehnisko ekspertu zaudēšana noveda pie daudzu rūpnīcu slēgšanas vai strādāšanu ar mazākām jaudām. Trūka industriālo iekārtu tehniskā servisa un detaļu.
Igaunijas ģenerālapgabals
Teritorija
Igaunijas ģenerālapgabals sastāvēja no septiņiem apgabaliem, kuros ietilpa 11 agrākie Igaunijas Republikas apriņķi:
Daugavmala (Ikšķile)
Apdzīvotā vieta izveidojusies 20. un 21. gadsimtu mijā kā Ikšķiles piepilsētas privātmāju apbūves apvidus. Tā teritorija sastāvēja no divām atsevišķām daļām, ko vienu no otras atdalīja Ikšķiles pilsētas teritorija. Ciema teritorijā bija iekļauti dažkārt par atsevišķiem ciemiem uzskatītie Elkšņi un Zušugals. Daugavmalas austrumdaļā atrodas bērnudārzs «Ķiparu nams», Ikšķiles lidlauks un Elkšņu motosporta trase, kā arī vairāki uzņēmumi; rietumdaļā — Ikšķiles Karmela (karmelītu) ordeņa klosteris un metālapstrādes uzņēmums. Rīgas HES ūdenskrātuvē iepretī Daugavmalas austrumu daļai atrodas Svētā Meinarda sala ar Meinarda baznīcas drupām. 2012. gadā, paplašinot Ikšķiles pilsētas robežas, ciems tika iekļauts pilsētas teritorijā.
2. Baltijas Šaha savienības kongress
Blakusturnīra rezultāti
1. vieta - A.Ots (Tērbata) - 3 punkti (no 4),
Meklēšanā
Veslijs Gibsons ir biroja darbinieks, kurš uzzina, ka viņš ir profesionāla slepkavas dēls, un ka viņam piemīt tēva pārcilvēcīgās nogalināšanas spējas.
Ints Cālītis
Dzīvesgājums
Dzimis Rīgā žurnālista Makša Cālīša ģimenē. Viņa vectēvs bija rakstnieks un žurnālists Eduards Cālītis. Pēc Ulmaņa apvērsuma viņa tēvu par darbību Pērkonkrustā apcietināja, un māte ar trim mazgadīgajiem bērniem pārcēlās uz dzīvi Inčukalnā. 1939. gada rudenī Ints Cālītis uzsāka mācības Inčukalna pamatskolā, pēc Latvijas okupācijas viņa ģimene pārcēlās uz Brocēniem. Tēvabrālis Juris Cālītis tika apcietināts un 1941. gadā Krievijā nošauts par līdzdalību pretpadomju organizācijā.
Miris 2023. gada 1. jūlijā 92 gadu vecumā.
Masspektrometrija
Masspektrometriju var izmantot, lai analizētu gan tīras vielas, gan vielu maisījumus. Šo metodi var izmantot lai identificētu ķīmiskos savienojumus, noteiktu to masu, formulu, to struktūru. Masspektrometru bieži izmanto kā detektoru gāzes vai šķidrumu hromatogrāfijā.
Masspektrometrijas pamati radās 1898. gadā, kad Vilhelms Vīns atklāja, ka lādētas daļiņas var tikt noliektas magnētiskajā laukā. Dž. Dž. Tomsons turpināja Vīna eksperimentus un 1912. gadā radīja pirmo masas spektrogrāfu. Izmantojot šo iekārtu viņš ieguva, ka neons sastāv no atomiem ar dažādām atommasām (20 un 22), kas bija pirmais pierādījums stabilu elementu izotopu eksistencei.
Purmaļu grāvis
Izteka no Strēļu purva. Tek rietumu virzienā. Ietek Abavā starp Jaunsātiem un Abavniekiem. Purmaļu grāvi šķērso valsts autoceļš V1444 (Jaunmokas–Jaunsāti).
PKC Group
Vēsture
2017. gada 19. janvārī tika paziņots, ka PKC Group par 571 miljonu eiro iegādāsies Indijas automašīnu komponenšu ražotājs Motherson Sumi Systems Ltd.. 27. janvārī elektronikas nodaļa PKC Electronics Oy tika pārdotas Šveices uzņēmumam Enics. PKC Group pārņemšanai 2017. gada 30. janvārī Motherson Sumi Systems Igaunijā dibināja uzņēmumu MSSL Estonia WH OÜ. 27. martā MSSL Estonia WH bija ieguvis 93,75 % PKC kapitāldaļu. 2017. gada 31. martā PKC iegādājās ASV dzelzceļa ritošā sastāva elektrisko sadales sistēmu ražotāju Fortitude Industries Inc. (Advanced Transit Manufacturing). 2017. gada 1. oktobrī tika nopirktas bijušās Huber+Suhner dzelzceļa ritošā sastāva elektrisko sadales sistēmu operācijas Tčevā, Polijā. 6. oktobrī MSSL Estonia WH bija ieguvis visas PKC Group kapitāldaļas, kas tika izslēgts no biržas Nasdaq Helsinki. 2017. gada 1. novembrī publiskā kapitālsabiedrība PKC Group Oyj tika pārreģistrēta par kapitālsabiedrību PKC Group Oy. 2017. gadā Ķīnā kopā ar Hubei Zhengao Automotive Accessories Co., Ltd. tika izveidots kopuzņēmums Hubei Zhengao PKC Automotive Wiring Company Ltd. vadu instalāciju ražošanai Šijanas pilsētā Hubei provincē. 2019. gada 28. februārī PKC Group iegādājās Bombardier Transportation Apvientotās Karalistes dzelzceļa ritošā sastāva elektrisko komponenšu un sistēmu biznesu.
Oskars Dansks
Iepriekš Dansks ir spēlējis AHL komandās Springfīldas "Falcons", Čikāgas "Wolves" un Hendersonas "Silver Knights", Zviedrijas hokeja līgas komandā Rögle BK un NHL komandā Vegasas "Golden Knights".
Barteks
Vēsture un leģendas
1920. gados dobums stumbra iekšpusē tika pārklāts ar kaļķiem un cementu. 1952. gadā Bartekam piešķīra aizsargājama dabas pieminekļa statusu. 1953. gadā notika mēģinājums injicēt kokā fungicīdu šķidrumu pret sēnīšslimībām, bet koksne izrādījās par cietu speciālistu urbjiem. Kaļķis tika izņemts 1960. gados, aizstāts ar pildījumu uz sveķu bāzes un pārklāts ar mizu. Vēl dzīvā koksne bija ļoti plāna (tolaik 5–20 cm, mūsdienās 2—16 cm), kamēr lai nodrošināt šāda lieluma ozola vajadzības, nepieciešami vismaz 50 cm. Pēc 1991. gada zibens spēriena novājinātais stumbrs ir sācies noliekties smago zaru iespaidā, kuri tiek mākslīgi atbalstīti no apakšas. Sīko zaru atmiršana progresē. Lai ozols neapgāztos zem savu vienas puses zaru smaguma, tika izstrādāts plāns uzbūvēt tam atbalsta arku un sākās ziedojumu vākšana tās projektēšanai.
Vīri melnā 3
Galvenās lomas filmā atveido Vills Smits, Tomijs Lī Džonss, Alise Īva, Emma Tompsone, Džošs Brolins un Nikola Šercingere. Filmas pirmizrāde notika Berlīnē.
Gunārs Kūtris
Privātā dzīve
Precējies, divi bērni. Pārvalda latviešu, latgaliešu, angļu un krievu valodu, brīvajā laikā nodarbojas ar puķkopību, jo sevišķi ar gladiolu šķirņu kolekcionēšanu.
Korkmazs
Korkmazs var būt:
Sieviešu apgraizīšana
Sieviešu apgraizīšana ir rituāla dažu vai visu sievietes ārējo dzimumorgānu likvidēšana. Parasti tas tiek veikts ar parastu asmeni vai skuvekli, ar vai bez anestēzijas. Tas visvairāk tiek praktizēts 27 Āfrikas valstīs, kā arī Jemenā un Kurdistānas reģionā Irākā, praktizēts mazākā mērā citur Āzijā un visā pasaulē starp diasporas pārstāvjiem. Vecums, kādā tiek veikta apgraizīšana, svārstās no dažām dienām pēc dzimšanas līdz pubertātes vecumam. Pusē valstu, kam pieejama statistika, tas tiek izdarīts meitenēm vecumā līdz 5 gadiem.
Procedūra atšķiras atkarībā no etniskās grupas. Var tikt atgriezta daļa vai arī visa vulva. Ietekme uz sievietes veselības stāvokli atšķiras no procedūras, var būt atkārtota infekcija, hroniskas sāpes, cistas, nespēja palikt stāvoklī, sarežģījumi dzemdībās vai arī letāla asiņošana. Nav zināms, ka veiktā apgraizīšana nestu kādus ieguvumus veselībai.
Vīri melnā II
Aģentam J nepieciešama palīdzība, lai izmeklētu citplanētieša slepkavību. Tāpēc viņam nepieciešams atrast Aģentu K un atjaunot viņam atmiņu.
Pepperstone
Pepperstone ir brokeris no Melburnas, kas specializējas piekļuves nodrošināšanā finanšu instrumentu tirgiem, tostarp Forex, indeksi, akcijas, izejmateriālu preces, kriptovalūtas un valūtas indeksi CFD.
Dzirnavas (nozīmju atdalīšana)
Dzirnavas var būt:
Ņikita Mihailiss
Ņikita Mihailiss (ru, dzimis ) ir Kazahstānas hokejists, spēlē uzbrucēja pozīcijā. Kopš 2014. gada Mihailiss pārstāv KHL komandu Astanas "Baris".
Ņikitas tēvs ir bijušais hokejists un tagad Kazahstānas izlases un Astanas "Baris" galvenais treneris Jurijs Mihailiss.
2010.—2011. gada Spānijas basketbola līgas sezona
Regulārā sezona
Komandas slīprakstā ir ULEB "A licences" īpašnieces, kas nozīmē automātisku kvalificēšanas Eirolīgai, neskatoties uz ieņemto vietu.
The Numbers
Vēsture
2020. gada 21. martā The Numbers izplatīja paziņojumu, ka sakarā ar kinoteātru slēgšanu COVID-19 pandēmijas dēļ, viņi neziņos ikdienas kases aprēķinus kinostudiju filmu ienākumu datu trūkuma dēļ.
Anuži
Iedzīvotāju skaita izmaiņas
Esošajās robežās, pēc CSP un OSP datiem.
Dažādlapu dadzis
Dažādlapu dadzis ir kurvjziežu dzimtas augu suga, kas ir plaši, bet nevienmērīgi sastopama Eirāzijā, tostarp nereti visā Latvijas teritorijā. Nelielas grupas aug mēreni mitrās pļavās, krūmājos un mežmalās.
Valstu karogu galerija
Šajā Valstu karogu galerijā ir attēli visu suverēno valstu karogi.
UNESCO Pasaules mantojuma vietas Gruzijā
Sarakstā apkopotas tās vietas Gruzijā, kas iekļautas UNESCO Pasaules mantojuma sarakstā. Oficiālajā UNESCO sarakstā ir iekļautas 3 vietas (kultūras objekti) Gruzijā, 16 ir iekļautas oficiālajā kandidātu sarakstā. Pirmie divi objekti no Gruzijas UNESCO Pasaules mantojuma sarakstā tika iekļauti 1994. gadā un trešais 1996. gadā. Mchetas vēsturiskie pieminekļi, Gelati klosteris un Bagrati katedrāle ir iekļauti arī kā apdraudētie objekti, kuri tuvākajā nākotnē varētu tikt iznīcināti. Gruzija Pasaules mantojuma konvenciju ratificējusi 1992. gada 4. novembrī.
Aleksejs Aleksandrovs
Biogrāfija
Daudzu starptautisko šaha turnīru dalībnieks, kuros uzvarējis vai dalījis pirmo vietu Krakovā (1991/92), Nikolajevā (1993), Stokholmā (1995), Minskā (1996), Sanktpēterburgā (2000), Dubaijā (2001), Maskavas Aeroflot Open turnīrā (2002, 2003), Minskā (2005), Saratovā (2007), Voroņežā (2008), Vladimirā (2008), Abū Dabī (2009), Bhubanešbarā (2010), Minskā (2014).
Liene Bondare
Karjera
Pasaules čempionātā pieaugušajiem pirmo reizi piedalījās 2013. gadā Šladmingā 16 gadu vecumā. Milzu slalomā tika iegūta 66. vieta. Startēja arī 2015. gada Pasaules čempionātā Bīverkrīkā, milzu slalomā ieņemot 74. vietu.
Panajapans Sēturāmans
Biogrāfija
Vairākkārt pārstāvējis Indiju Pasaules un Āzijas junioru šaha čempionātos dažādās vecuma grupās. Pasaules junioru šaha čempionātos U-16 vecuma grupā izcīnījis divas medaļas: zelta (2009) un sudraba (2008). 2007. gadā kļuvis par Āzijas junioru šaha čempionāta sudraba laureātu U-14 vecuma grupā.
Laipni lūgti Zombijzemē!
"Laipni lūgti Zombijzemē!" (en) ir 2009. gada ASV šausmu komēdija, kuras režisors ir Rubens Fleišers. Galvenās lomas atveido Emma Stouna, Vudijs Harelsons, Džese Aizenbergs un Ebigeila Breslina. Filmas pirmizrāde notika Ostinas festivālā.
Selēne
Selēne (grc, ) sengrieķu mitoloģijā ir mēness dieviete. Selēnu dēvē arī par Menu. Viņa ir titānu Hiperīona un Teijas meita, viņas brāļi ir Hēlijs un Ēoss. Selēnei no sakara ar Zevu ir meita Pandija. Pastāv mīts, ka Selēnei ir 50 bērni no Endimiona. Šie 50 bērni simbolizē lunāro mēnešu skaitu starp antīkajām olimpiskajām spēlēm. Selēnei sengrieķu mitoloģijā ir veltīta pavasara ekvinokcijas diena. Mākslā Selēne tiek attēlota ar lāpu rokās un zirga vilktos ratos. Romiešu mitoloģijā viņas analogs ir Lūna.
Datu matrica
Pielietojums
DataMatrix kodus parasti pārbauda, izmantojot speciālu kameru aprīkojumu un programmatūru. Šī pārbaude nodrošina koda atbilstību attiecīgajiem standartiem un nodrošina salasāmību visā komponentes darbības laikā. Pēc komponentes ienākšanas pakalpojumā DataMatrix kodu var nolasīt ar nolasītāja kameru, kas dekodē DataMatrix datus, kurus pēc tam var izmantot dažādiem mērķiem, piemēram, pārvietošanas izsekošanai vai krājumu pārbaudei. DataMatrix kodus tāpat kā citus atvērtos kodus, piemēram, 1D svītrkodus, var nolasīt arī ar mobilajiem tālruņiem, lejupielādējot attiecīgās mobilās aplikācijas. Lai gan daudzas mobilās ierīces spēj nolasīt 2D kodus, ieskaitot DataMatrix, dažas no tām dekodēšanu paplašina, nodrošinot mobilo piekļuvi un mijiedarbību, līdz ar to kodu izmantošana saziņas līdzekļos ir droša; piemēram, uzraudzības un izsekošanas jomā, pret viltojumiem, e-valdības un banku risinājumos.
Tehniskās specifikācijas
DataMatrix simboli sastāv no moduļiem, kas izvietoti meklētāja šablona un laika šablona ietvaros. Tajos var iekodēt līdz 3116 rakstzīmēm no visas ASCII rakstzīmju kopas (ar paplašinājumiem). Simbols sastāv no datu reģioniem, kas satur regulārā masīvā izvietotus moduļus. Lielie simboli ietver vairākus reģionus. Katru datu reģionu ierobežo meklētāja šablons, un to no visām četrām pusēm ieskauj klusās zonas robeža (mala). (Piezīme: Moduļi var būt gan apaļi, gan kvadrātveida – standartā konkrēta forma nav noteikta. Piemēram, punktveida šūnas parasti ir apaļas.)
Teksta režīmi
Režīmi C40, Teksts un X12, iespējams, ir kompaktāki īsziņu glabāšanai. Tie ir līdzīgi DEC Radix-50, izmantojot rakstzīmju kodus diapazonā no 0 līdz 39, un trīs no šiem kodiem tiek apvienoti, lai izveidotu skaitli līdz 403 = 64000, kas ir ievietots divos baitos (maksimālā vērtība 65536) kā parādīts:
Lampuži
Apdzīvotā vieta atrodas nomaļus no valsts nozīmes autoceļiem, uz dienvidiem no Vīkšņu purva.
Kārlis Frīdrihs Šulcs
Dzīvesgājums
1732. gadā sāka mācīties Pēterburgas kadetu korpusā, no 1739. gada dienēja Braunšveigas kirasieru pulkā, 1741. gadā paaugstināts par dragūnu kapteini. Ķeizarienes Elizabetes valdīšanas laikā 1743. gadā atvaļinājās no armijas dienesta un devās ceļojumā uz Berlīni un Bohēmiju, pēc tam 1745. gadā apprecējās ar Kristiānu Helēnu fon Lipharti un saimniekoja mantotajā Aizkraukles muižā. 1747. gadā viņu ievēlēja par Vidzemes bruņniecības kases deputātu, 1759. gadā par landrātu. No 1761. gada viņš bija Vidzemes bruņniecības delegāts Krievijas impērijas ķeizaru galmā, kur 1763. gadā panāca Rīgas guberņas muižnieku privilēģiju apstiprināšanu, cīnoties pret luterāņu mācītāja Johana Georga Eizena iesniegtajiem projektiem zemnieku stāvokļa uzlabošanai. Tomēr, kad Katrīna II uzdeva ģenerālgubernatoram Georgam Braunam uzlabot zemnieku stāvokli, Vidzemes bruņniecība baronu Šulcu atsauca uz Rīgu, lai viņš novērstu šo reformu.
Davids Antons Giharro
Davids Antons Giharro (es; dzimis Mursijā) ir Spānijas starptautiskais lielmeistars šahā (2013).
Ilmārs Starostīts
Ilmārs Starostīts no 1993. gada līdz 1999. gadam ir pārstāvējis Latviju dažāda vecuma grupu Pasaules un Eiropas šaha čempionātos. 2001. gadā izpildīja starptautiskā meistara normu šahā. 2002. gadā uzvarējis Latvijas šaha čempionātā, bet 2022. gadā atkārtojis šo panākumu. Starptautiskā lielmeistara normu viņš pirmo reizi izpildīja turnīrā Kutro (Itālija) 2005. gadā, otro reizi - 2008. gadā Vācijas 2. bundeslīgā, bet trešo reizi - ieņemot otro vietu starptautiskajā šaha turnīrā Ferolā (Spānija) 2010. gadā.
Alcatel-Lucent
Alcatel-Lucent akcijas līdz 2015. gada janvārim tika kotētas Euronext biržā (Eiropā) un Ņujorkas fondu biržā (ASV).
Cegeļņa (Aglonas pagasts)
Pirms 2009. gadā noslēgtās administratīvi teritoriālās reformas atradās Preiļu rajonā.
Ezernīki (Riebiņu pagasts)
Ezernīki ir ciems Riebiņu pagastā, Riebiņu novadā. Atrodas 212 km attālumā no Rīgas.
Kārlis Lejnieks
Kārlis Lejnieks (dzimis ) ir bijušais latviešu tenisists, LOK ģenerālsekretārs. ATP vienspēļu rangā K. Lejnieka labākais sasniegums bija sasniegtā 347. vieta, dubultspēlēs — 744. vieta.
Teodors Spāde
Piemiņa
2014. gada 27. novembrī, klātesot Latvijas Valsts prezidentam Andrim Bērziņam, Batumi pilsētā, Gruzijā, pie Valsts Jūras akadēmijas ēkas atklāja piemiņas plāksni Teodoram Spādem.
Virgīnijs Grabliausks
Virgīnijs Grabliausks (lt; dzimis, Viļņā) ir Lietuvas šahists, FIDE starptautiskais meistars (1994), ICCF starptautiskais lielmeistars (2010).
Biogrāfija
Beidzis Viļņas Universitātes Komunikāciju fakultāti. No 1994. gada līdz 2008. gadam strādājis par finanšu analītiķi. 1997. gadā uzvarējis Lietuvas šaha čempionātā. Tajā pašā gadā pārstāvējis Lietuvas izlasi Eiropas komandu čempionātā Pulā, kur pie 4. galdiņa ieguvis 5 punktus no 9. Piecas reizes uzvarējis Lietuvas komandu šaha čempionātos (1992, 1993, 1995, 1997, 2007). Astoņas reizes pārstāvējis dažādus Lietuvas šaha klubus Eiropas klubu komandu šaha kausos (1994—1996, 2005—2009). 2009. gadā piedalījies Latvijas atklātajā šaha čempionātā, kur ierindojies augstajā 4. vietā.
Lejnieks
Lejnieks (sieviešu dzimtē Lejniece) ir latviešu cilmes uzvārds. Cilvēki ar šo uzvārdu:
Vensāns Kandela
Sasniegumi
Roma
Sasikirans Krišnans
Krišnans Sašikirans (ta, en; dzimis Čennai) ir Indijas starptautiskais lielmeistars šahā (2000).
K@2
Centra uzbūve
2000. gadā Karostas namu pārvaldes ierēdne Gaida Korņilko kinostudijas Locomotive International dalībniekiem Kallem Bjoršmarkam, Kristīnei Briedei un Havjeram Garsijam ierādīja darba telpas nolaistajā "Divu admirāļu mājā" Katedrāles ielā 2.
Heopss
Viņš bija otrais 4. dinastijas faraons, pirms viņa Ēģiptē valdīja Heopsa iespējamais tēvs faraons Snofru. Tiek uzskatīts, ka viņa laikā tikusi uzcelta Heopsa piramīda, kas ir viens no septiņiem pasaules brīnumiem un lielākā no Gīzas piramīdām. Taču citi Heopsa valdīšanas notikumi ir tikuši slikti dokumentēti. Devies karagājienos uz Sīnāja pussalu un Nūbiju.
Stacijas iela (Jūrmala)
Ielu savienojumi
Stacijas iela ir savienota ar šādu ielu:
Luiss Markoss Bronšteins
Biogrāfija
Par panākumiem turnīros FIDE 1978. gadā viņam piešķīrusi starptautiskā meistara (IM) nosaukumu.
Kick-Ass 2: Jaunie supervaroņi 2
Galvenās lomas filmā atveido Ārons Teilors-Džonsons, Hloja Greisa Moreca, Džims Kerijs un Donalds Feisons. Filmas pirmizrāde notika Apvienotajā Karalistē.
Ķeguma ūdenskrātuve
Izveidojot ūdenskrātuvi, tika applūdināti 13 km² zemes, pilnībā applūda ap 50 saimniecību, daļēji — vairāk nekā 350.
Papucis
"Papucis" (en) ir 2013. gada komēdija, kas veidota kā 2011. gada Francijas un Kanādas filmas Starbuck rīmeiks. Filmas režisors un scenārija autors ir Kens Skots. Galvenās lomas filmā atveido Vinss Vons, Kriss Prats un Kobija Smaldersa. Filmas pirmizrāde notika.
Baltijas harta
Parakstītāji
Molotova—Ribentropa pakta 40. gadadienā 1979. gada 23. augustā memorandu, ko "Hartas 77" ietekmē nodēvēja par Baltijas hartu, parakstīja vairāk nekā 40 Baltijas disidentu. Baltijas hartas pieņemšanu organizēja disidenti no Lietuvas Brīvības līgas. Pēc Inta Cālīša atmiņām, "Parakstu vākšana bija ļoti zibenīgs process. Latvijā ieradās lietuvieši, apbraukāja parakstītājus un tūdaļ aizbrauca. Viss notika ātri un negaidīti. Tā bija tik strauja akcija, ka čeka laikam nepaspēja noreaģēt. Nebija nekādas vēstījuma apspriešanas ne pirms parakstu vākšanas, ne pēc tam. Lietuvieši ieradās ar sagatavotu tekstu. Viņi paši apbraukāja tos latviešus, par kuriem zināja – viņi parakstīs. Kopā ar lietuviešiem brauca Ivars Žukovskis. Viss notika dažās stundās. Piemēram, pie Gunāra Astras nebrauca, jo viņš jau iepriekš bija deklarējis, ka nekur nepiedalīsies, neko neparakstīs."
Pelešas pils
Pelešas pils ir 19. gadsimta otrajā pusē celta pils Rumānijā, Prahovas žudecā. Neorenesanses pils pie sena ceļa no Valahijas uz Transilvāniju tika uzcelta Rumānijas karaliskās dinastijas vajadzībām. Mūsdienās vēstures piemineklis, pilī ierīkots muzejs.
Čārlzs Džūtro
Viņš ir pazīstams kā pirmais ziemas olimpisko spēļu zelta medaļas laureāts.
1924. gada ziemas olimpisko spēļu pirmajā disciplīnā — ātrslidošanas 500 m distancē — 25. janvārī viņš guva uzvaru, distanci veikdams 44,00 sekundēs. Vēl viņš šajās sacensībās ieguva 8. vietu 1500 m un 13. vietu 5000 m distancē.
Latvijas Nedzirdīgo savienība
Valsts mēroga biedrība
1952. gada 25. marta atbilstoši Latvijas PSR Nedzirdīgo biedrības Centrālās pārvaldes prezidija lēmumam tika izveidotas mācību un ražošanas darbnīcas pie dažām republikas neredzīgo biedrībām.
Neatkarības laiks (no 1990. gada)
2004. gadā LNS kļuva par Eiropas Nedzirdīgo savienības (EUD) biedri. Šajā laikā posmā LNS īstenoja vairākus Eiropas Savienības projektus, lai uzlabotu nedzirdīgu cilvēku dzīves kvalitāti. Tika uzbūvēti sociālie rehabilitācijas centri Rīgā un Liepājā, uzsākta diplomētu zīmju valodas tulku sagatavošana, izveidoja vairākas savienībai pakļautas SIA.
Toms Laurušs
Biogrāfija
Par panākumiem turnīros FIDE 2013. gadā viņam piešķīrusi starptautiskā meistara (IM), bet 2021. gadā - starptautiskā lielmeistara (GM) nosaukumu.
Aklais purvs (dabas liegums)
Purvs ir sācis veidoties pēc Ledus laikmeta beigām, pirms aptuveni 9000 gadu. Tajā atrodamas 63 Latvijā un Eiropas Savienībā īpaši aizsargājamo augu un dzīvnieku sugas. Purva masīvā izteikti iezīmējas divi augstā purva kupoli, kas sasniedz līdz pat 3 – 4 m virs apkārtējās teritorijas. Starp purva masīviem saglabājies gan Znotiņu ezers, gan masīva rietumu daļā ķēdē izvietojušies seši cits par citu mazāki ezeriņi.
Georgijs Ļvovs
Dzīve pēc Oktobra revolūcijas
1918. gada oktobrī Ļvovs ieradās ASV, taču par vēlu, tā paša gada novembrī Pirmais pasaules karš beidzās un sākās gatavošanās Miera konferencei Parīzē. Pelnīja iztiku kā amatnieks un rakstīja memuārus. Miris 1925. gada 7. martā.
Emanuels Petī
Emanuels Lorēns Petī (fr, dzimis ) ir bijušais Francijas futbolists, spēlējis pussarga pozīcijā, bijis Francijas futbola izlases dalībnieks.
Sasniegumi
Arsenal
Francija
Lēdzerkste
Lēdzerkste (la) ir kurvjziežu dzimtas augu suga. Tā ir sastopama Centrāleiropā, Austrumeiropā, kā arī Rietumāzijā. Latvijā bieži sastopama visā valstī. Parasti aug dažāda lieluma grupās vai vienlaidu audzēs pārmitros biotopos: pļavās, gar ūdenstilpēm, aizaugošos grāvjos un slapjos mežos.
Sergejs Volkovs (šahists)
Biogrāfija
Pārstāvējis Krievijas komandu lielākajos komandu šaha turnīros:
Pets Bērnss
Pets Bērnss (en; dzimis, miris ) bija kanādiešu hokeja treneris. Bērnss 14 sezonas trenēja dažādus Nacionālās hokeja līgas klubus, būdams vienīgais, kas trīs reizes izcīnījis Džeka Adamsa balvu, ko pasniedz līgas labākajam trenerim. 2003. gadā aizvedis Ņūdžersijas "Devils" līdz Stenlija kausam. 2014. gadā tika uzņemts Hokeja slavas zālē.
LTV Ziņu dienests
Televīzija
Pašlaik Latvijas Televīzijas Ziņu dienests veido vairāk nekā piecpadsmit (neieskaitot vēlēšanām paredzētos) raidījumus.
Iliass Kafecis
Iliass G. Kafecis (gr) bija grieķu vieglatlēts, 1896. gada vasaras olimpisko spēļu dalībnieks.
LTV Ziņu dienests
"Dzīvei nav melnraksta"
Video rubrika, kura aizsākta 2019. gada 1. aprīlī, stāsta par cilvēkstāstiem, dažādos vecumos. Sērija akcentē cilvēku izvēles mūža garumā un to, kā šīs izvēles ir mainījušas viņu dzīvi. Katra video varonis ir kāds cilvēks, kurš ir uzticējis savu dzīvestāstu un dzīves izvēles, tās vērtē un izsaka savu viedokli.
Iliass Kafecis
1896. gada vasaras olimpiskās spēles
Kafecis 1896. gada vasaras olimpiskajās spēlēs bija viens no 17 sportistiem, kas startēja maratona distancē. Diemžēl viņš nefinišēja, jo izstājās 9 kilometrā.
2016.—2017. gada Pasaules kauss biatlonā — 2. posms
'''2016.—2017. gada Pasaules kausa biatlonā 2. posms''' notika no 2016. gada 9. decembra līdz 11. decembrim Pokļukā, Slovēnijā.
Retro partija
Retro partijas pieraksta notācija
Pierakstot retro partijas doto garumu (gājienu skaitu) ir pieņemts lietot šādu saīsinājumu: vispirms raksta latīņu burtus "RP" (vai starptautisko en), tad uzdevuma atrisināšanai paredzēto gājienu skaitu.
Spīdola (studenšu korporācija)
Spīdola tika dibināta Vācijā, Pinebergā, kopā sanākot 30 jaunām latviešu studentēm. Tā bija pirmā latviešu studenšu korporācija, kas dibināta pie Baltijas Universitātes.
Latvijas kopas dibināšana
Jau kopš dibināšanas Spīdolām bija vēlme korporāciju aiznest uz tās tēvzemi Latviju. Šis sapnis piepildījās. Pirmais viesu vakars, uz kuru ieradās 13 viešņas, notika gleznotāja K.Kundziņa ģimenes dzīvoklī Blaumaņa ielā. Tam sekoja vēl daži viesu vakari, pēc kuriem tika uzņemts 45. coetus, pavisam 18 meitenes. Tā kā šis coetus radās laikā, kad Latvija atguva brīvību, pasaules spīdolas to nodēvē par Brīvības coetu.
Franks Lebēfs
Savu spēlētāja karjeru sācis Francijas klubos Laval un Strasbourg. Savus vislielākos panākumus guvis Anglijas klubā Chelsea, kur viņš izcīnīja divus FA kausus, Anglijas Līgas kausu, UEFA Kausu ieguvēju kausu un UEFA Superkausu. 2001. gadā atgriezes Francijā, lai spēlētu Marseille komandā. Savu karjeru noslēdzis Katarā.
Poļina Gagarina
Poļina Gagarina (ru; dzimusi ) ir krievu dziedātāja, komponiste, aktrise un modele.
Strēlnieku iela (Rīga)
Vēsture
1885. gadā pirmo reizi tiek minēta ar nosaukumu Strēlnieku iela, bet 1940. gadā pirms Latvijas okupācijas to uz neilgu laiku nosauca Edvarda Virzas vārdā. 1940. gada beigās to atkal pārdēvēja par Strēlnieku ielu.
Augusts Lebrehts Bretšneiders
Dzīvesgājums
Pēc Napoleona armijas iebrukuma Kurzemē viņš 1813. gadā pārcēlās uz dzīvi Rīgā. Strādāja par dziedāšanas skolotāju un Sv. Ģertrūdes baznīcas ērģelnieku.
Dženiferas augums
"Dženiferas augums" (en) ir 2009. gada šausmu komēdija, kuras režisore ir Karīna Kusama. Galvenās lomas filmā atveido Megana Foksa, Amanda Seifreda, Džonijs Simonss, Dž. K. Simonss, Eimija Sedarisa un Ādams Brodijs. Filmas pirmizrāde notika Toronto Starptautiskais kinofestivālā.
Taikse (stacija)
Skatīt arī
Igaunijas pasažieru dzelzceļa pārvadājumi (dienvidu virziens)
Gerlica
Vēsture
Rakstos Gerlica pirmoreiz minēta 1071. gadā. 13. gadsimtā kļuva par pilsētu. Bija Lauzicas līgas sastāvā. 16. gadsimta pirmajā pusē Gerlicā izplatījās luterticība. Pēc Trīsdesmitgadu kara Gerlica iekļāvās Saksijas kūrfirstes sastāvā. Vīnes kongress 1815. gadā to iekļāva Prūsijā. 1871. gadā kļuva par apvienotās Vācijas pilsētu. Pēc Otrā pasaules kara pa Neises upi tika nosprausta Vācijas - Polijas robeža un Gerlica kļuva par robežpilsētu.
Teilora rinda
Dažu funkciju izvirzījumi Maklorena rindā
Naturāllogaritms:
Visvaldis Kuršs
Visvaldis Kuršs (dzimis, miris ) bija latviešu ģeologs, habilitētais ģeoloģijas zinātņu doktors, Latvijas Universitātes profesors, Latvijas Zinātņu akadēmijas goda loceklis, Valsts emeritētais zinātnieks.
Pēteris Zālīte
Pēteris Zālīte (1864—1939) bija latviešu filozofs un publicists. Laikrakstu "Mājas Viesis" (1893—1903) un "Dienas Lapa" (1895—1905) redaktors. Viens no Latvijas autonomijas idejas autoriem (1906), Latviešu Nacionālās Padomes loceklis (1917), Latvijas Universitātes filozofijas profesors (1921).
Pazīstamākie darbi
Kopš 1898. gada Pēteris Zālīte publicējis 20 grāmatas un brošūras par I. Kantu, Fr. Nīči, Fr. Bēkonu, Danti, R. Blaumani, J. Poruku un citām personībām, apmēram 100 rakstus periodikā.
Juris Ziemelis
Dzīvesgājums
Dzimis 1941. gada 17. maijā Bārbeles pagasta Kauķu mājās Mārtiņa un Annas Ziemeļu ģimenē. Mācības uzsāka Bārbeles pamatskolā, bet 1949. gada 25. martā kopā ar ģimeni tika deportēts uz Omskas apgabalu Sibīrijā. 1957. gada 11. janvārī atgriezās Latvijā, dzīvoja tēva māsas mājās "Bērzniekos". Mācījās Bauskas 2. vidusskolā, nodibināja jauniešu grupu, kas plānoja Bauskas centrā uzvilkt Latvijas karogu. 1958. gada 6. novembrī viņu apcietināja un pēc trīs mēnešu pratināšanām 1959. gada 23. janvārī notiesāja uz diviem gadiem ieslodzījumā par pretpadomju aģitāciju, neatļautu ieroča glabāšanu, gatavošanos izplatīt pretpadomju lapiņas un uzvilkt buržuāziskās Latvijas karogu. Ieslodzījumu pavadīja Cēsu nepilngadīgo kolonijā un soda nometnē Mordovijā. Pēc atbrīvošanas 1959. gada septembrī strādāja par būvstrādnieku "Balttransstroj" iecirknī Igaunijā. 1960. gada 28. septembrī viņu atkārtoti apcietināja par ieroču glabāšanu un pretpadomju grupas veidošanu kopā ar Jadzeviču, Masuli un Krūkliņu. Tiesa 1961. gada 17. februārī J. Ziemelim piesprieda 15 gadu brīvības atņemšanu par pretpadomju darbību, ko viņš pavadīja Vladimiras, Mordovijas, Permas cietumos un politieslodzīto nometnēs.
Horvātijas sieviešu basketbola izlase
Horvātijas sieviešu basketbola izlase ir komanda, kas pārstāv Horvātiju tādās starptautiskās basketbola sacensībās kā Olimpiskās spēles, Pasaules čempionāts un Eiropas čempionāts. Izlases lielākais panākums ir 5. vieta 2011. gada Eiropas čempionātā.
2037. gads
2037. gads būs parastais gads, kas pēc Gregora kalendāra sāksies ceturtdienā.
Jurijs Daņilovičs
Jurijs Daņilovičs bija pirmā Maskavas kņaza, Aleksandra Ņevska jaunākā dēla Daņiila Aleksandroviča (1261-1303) vecākais dēls. Pirms tam pārvaldot Perejaslavu, pēc tēva nāves sāka valdīt Maskavā. Cīnījās par ietekmi ar Tveras kņazu, no 1305. līdz 1318. gadam - Vladimiras lielkņazu Mihailu Jaroslaviču. 1318. gadā Jurijs Daņilovičs tika iecelts par Vladimiras liekņazu, kad Zelta Ordas hans Uzbeks izsauca Mihailu Jaroslaviču uz Jauno Saraju un pavēlēja to sodīt ar nāvi. 1317. gadā apprecēja hana Uzbeka māsu Končaku.
Eriks Geretss
Spēlētāja karjera
Standard Liège
Trenera karjera
PSV
Maroka
Individuālie sasniegumi
Miera iela (Rīga)
Vēsture
Senākais nosaukums ir Jaunā Mirušo iela. 1846. gadā tā atzarojās no Aleksandra (Brīvības) ielas un aiz Blieķu (tag. Aristida Briāna) ielas nogriezās pa labi un veda uz pilsētas kapiem. 1859. gadā pārdēvēta par Miera ielu; nosaukums saistīts ar to, ka sākotnēji bija ceļš, kas veda uz jaunierīkotajiem kapiem - miera vietu. 1885. gadā posms no Lielās Aleksandra ielas līdz Blieķu ielai nosaukts par Rēveles (Tallinas) ielu. Posmā no Blieķu ielas līdz Beķerejas (tag. Maiznīcas) ielai saukta par Veco Mirušo ielu. 1859. gadā Vecā Mirušo iela pārdēvēta par Karlīnes ielu. Beķerejas iela ar loku iesniedzās Lielajā Aleksandra ielā, kavējot Karlīnes ielas savienošanos ar Lielo Aleksandru ielu (1867). 1905. gadā Beķerejas ielas posms no Karlīnes ielas līdz Aleksandra ielai likvidēts un Karlīnes iela pagarināta līdz Aleksandra ielai. 1937. gadā Karlīnes iela un Lielā Lāču iela (no Miera ielas līdz dzelzceļam) nosaukta par Miera ielu.
Ielu savienojumi
Miera iela ir savienota ar šādām ielām:
FEMEN
Organizāciju 2008. gada aprīlī dibināja Anna Hucola. Organizācijas dalībnieces bija galvenokārt 18—20 gadus vecas studentes. Sākotnējajos protestos sievietes nepiedalījās ar kailu ķermeņa augšdaļu, bet gan tērpušās erotiskos tērpos.
ITT Corporation
Vēsture
1989. gadā ITT tālsakaru nodaļu apvienoja ar Metromedia tālsakaru nodaļu, izveidojot uzņēmumu Metromedia-ITT, kuru 1993. gadā iegādājās Long Distance Discount Services, Inc., kura tagad ir MCI.
106. ieroču SS grenadieru pulks (latviešu Nr. 7)
106. ieroču SS grenadieru pulks (latviešu Nr. 7) bija Latviešu leģiona kaujas vienība VI SS korpusa sastāvā. Kaujas gaitas beidza ar izformēšanu 1945. gada 15. janvārī.
Kaujas darbība
Nonākot 19. divīzijas pakļautībā pulks tika atvilkts no Remešu-Irbju pozīcijām un pārcelts uz pozīcijām no Ermes augstienes līdz Silgaiļiem. Pulkā pēc smagajām Ziemassvētku kaujām bija palikuši ap 150 kaujasspējīgi vīri, tos kapteiņa Līduma vadībā sakopoja divās kājnieku rotās. Pulks minētās pozīcijas ieņēma 29. decembra vakarā, jau 30. decembra rītā sekoja ienaidnieka uzbrukums divu pulku apmērā jaunajām pozīcijām, taču to izdevās atvairīt un pret vakaru pozīcijas pilnībā atgūt. Līdz 4. janvārim frontē bija vērojams klusums, 5. janvārī pārējie 19. divīzijas kājnieku pulki devās triecienā, ko atbalstīja arī 106. pulks.
1. maršruts
1. maršruts var būt:
Sarkanlapiņu atmatene
Sarkanlapiņu atmatene jeb sarkanlapu atmatene (Agaricus rusiophyllus, agrāk arī Psalliota rusiophylla) ir Latvijā reti atrodama maza atmateņu dzimtas sēne, kuras augļķermeņi ir ēdami.
Tampiko
Tampiko (es) ir ostas pilsēta Meksikas ziemeļrietumos, Tamaulipasas štatā. Pilsēta atrodas Panuko upes krastos, aptuveni 10 km iekšzemē no Meksikas līča. Tampiko ir Tamaulipasas štata piektā lielākā pilsēta, tajā dzīvo 314 418 iedzīvotāji, savukārt pilsētas aglomerācijā dzīvo 929 174 iedzīvotāji.
1958. gada Latvijas čempionāts šahā
1958. gada Latvijas šaha čempionāts - Latvijas PSR 15. šaha čempionāts vīriešiem un Latvijas PSR 12. šaha čempionāts sievietēm.
Piemineklis 6. Rīgas kājinieku pulka karavīriem
'''Piemineklis 6. Rīgas kājinieku pulka karavīriem''' ir 1937. gadā atklāts piemineklis, kas mūsdienās atrodas Jelgavas novada Cenu pagastā starp valsts autoceļiem A8 (Jelgavas šoseja) un P100 (Jelgava — Dalbe) pie dzelzceļa līnijas Rīga—Jelgava pārbrauktuves. Valsts nozīmes vēstures piemineklis.
Kolgujeva
Ģeogrāfija
Salā valda subarktisks, ļoti mitrs klimats. Minimālā temperatūra sasniedz −45 °C, bet maksimālā +30 °C. Vidējais nokrišņu daudzums 344 mm. Dienas ilgums no 3—5 stundas decembrī līdz 18—22 stundām jūnijā.
Maskavas kremlis
Kremlis ticis būvēts laikā no 1482. līdz 1495. gadam. Kopumā kremlim ir 20 torņi (sākotnēji — 18 torņi), no kuriem augstākais ir Troickas tornis, kas ir 73,9 m augsts. Kremlis aizņem 275 tūkstošus m2 lielu platību.
Foļvarkova
Ciema apkārtnē atrodas Rāznas ezers.
Augstais krasts
Augstais krasts (se) ir daļa no Zviedrijas Botnijas līča krasta Vesternorlandes lēnē. Reģions pazīstams kā vieta, kurā novērojama pēcapledojuma izostāzija — zemes garozas kustība, atgriežoties normālā stāvoklī pēc ledus vairoga pazušanas, beidzoties ledus laikmetam. Pēc ledus laikmeta beigām reģions ir pacēlies par 285 metriem, šī parādība tika atklāta tieši šajā reģionā.
Transmisija
Transmisija (no la — 'pārnešana, pārvadīšana') ir mehāniska ierīce vai sistēma enerģijas pārnešanai no dzinēja uz darbmašīnu, jeb automobilim uz dzenošajiem riteņiem. Ar transmisijas palīdzību pārnesot enerģiju jeb spēku uz iekārtu ir iespējams mainīt vilkmes momentu, ātrumu un virzienu.
Vildoga (stacija)
Vildogas pieturas punkts tika atklāts 1934. gadā. 1948. gadā pieturas punkts izzuda no vilcienu sarakstiem.
Hasans Muratovičs
Akadēmiska karjera
1974. gadā Sarajevas Universitātes Mehānikas fakultātē Muratovičs sāka strādāt par profesora asistentu. 1982. gadā viņš sāka strādāt par lektoru Sarajevas Universitātes Elektroinženierzinātņu fakultātē. 1988. gadā viņš kļuva par profesoru Sistēmu teorijā un informācijas sistēmu analīzē, kur viņš lasīja lekcijas līdz 2004. gadam, kad tika ievēlēts par rektoru Sarajevas Universitātē. Vienlaikus kopš 1989. gada viņš bija profesors Sarajevas Universitātes Ekonomikas fakultātē, kur nodibināja Menedžmenta un organizācijas katedru un bija tās vadītājs līdz 2006. gadam. Kā Sarajevas Universitātes rektors Muratovičs reformēja augstākās izglītības sistēmu un ieviesa Boloņas procesu.
Politiskā karjera
Muratovičs savu politisko karjeru sāka Bosnijas kara sākumā. 1992. gada jūnijā viņš kļuva par ministru bez portfeļa Bosnijas un Hercegovinas Republikas pirmajā valdībā. Viņš pildīja dažādus ministra pienākumus visās sešās kara laika valdībās. Viņš bija pazīstams kā ļoti veiksmīgs sarunu vedējs.
Pierādījums no pretējā
Līdzīga pierādīšanas metode, kur arī izmanto pretrunu, ir pierādījums ar bezgalīgā kritiena metodi.
Piemērs
Pieņemam pretējo — \sqrt{2} ir racionāls skaitlis. Tātad, to var izteikt formā \frac{a}{b}, kur a ir vesels skaitlis, bet b — naturāls skaitlis —. Vismaz viens no skaitļiem a vai b ir nepāra (jo pretējā gadījumā iegūto daļu var "saīsināt" — izdalīt katru no tiem ar to lielāko kopīgo dalītāju un atkārtot spriedumu).
Ardēša
Ardēša ir departaments Francijas dienvidos, Ronas-Alpu reģionā. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Departamenta nosaukums ir cēlies no caur departamentu plūstošās Ardēšas upes nosaukuma. Lielākās apdzīvotās vietas ir Anonē, Obenā, Giljerāna-Granža; administratīvais centrs ir Privā.
Valteri Filpula
Spēlētāja karjera
2012.—2013. gada NHL lokauta Filpula spēlēja SM līgas kluba Helsinku "Jokerit" sastāvā, taču pēc sezonas beigām no "Red Wings" pārcēlās uz Tampabejas "Lightning", noslēdzot ar klubu piecu gadu līgumu. 2015. gadā kopā ar "Lightning" sasniedza Stenlija kausa finālsēriju. 2017. gada 1. martā tika aizmainīts uz Filadelfijas "Flyers". 2018. gada jūlijā noslēdza viena gada līgumu ar Ņujorkas "Islanders". 2019. gada jūlijā kā brīvais aģents pārgāja uz Detroitas "Red Wings".
Aleksandrs Bugajevs
Aleksandrs Bugajevs (1937—2009) bija Latvijas krievu dekoratīvās mākslas mākslinieks un interjerists.
Zvejnieki (Jaunsātu pagasts)
Apdzīvotā vieta atrodas netālu no autoceļa V1445 (Tukums–Kandava), starp Abavu un Jaunsātu grantskarjera dīķi.
Patrupe
Patrupe ir Plaktupītes kreisā krasta pieteka Jēkabpils novadā.
34. trolejbusu maršruts (Rīga)
Vēsture
Izskatot biedrības "Dzīvnieku brīvība" vēstuli (iesniegta Rīgas domes Satiksmes departamentam 2022. gada 15. decembrī), no 2023. gada 1. aprīļa galapunkta pieturvietas nosaukums "Zvēraudzētava" tika mainīts uz "Mazā Juglas iela". RDSD Pasažieru komercpārvadājumu licencēšanas komisijas sēdē tika arī piedāvāts galapunktu pārdēvēt par "Trūverti", jo netālu atrodas Trūvertu iela, kas nodēvēta Trūvertu muižas (nav līdz mūsdienām saglabājusies ) vārdā. Nosaukums "Mazā Juglas iela" tika atzīts par piemērotāku, jo plašākai sabiedrības daļai varētu sniegt labāku priekšstatu par pieturvietas atrašanās vietu.
Francs Fībeks
Francs Arturs Fībeks (Franz Artur Viehböck ; dzimis ) ir Austrijas elektrotehnikas inženieris, pirmais Austrijas kosmonauts, 1991. gadā veicot lidojumu kosmosā ar PSRS kosmosa kuģi.
1988. gadā Francs Fībeks pieteicās Austrijas pirmā kosmonauta lidojumam ar PSRS kosmosa kuģi (programma AustroMir-91). No aptuveni 200 kandidātiem tika izvēlēti Francs Fībeks un Klemenss Lotallers. 1990. gada janvārī viņi devās uz Kosmonautu sagatavošanas centru pie Maskavas. 1991. gada maijā Francs Fībeks oficiāli tika apstiprināts kosmosa kuģa Sojuz TM-13 pamatapkalpē kopā ar Aleksandru Volkovu un Aleksandru Kaleri. Jūnijā šī apkalpe tika izmainīta, Kaleri nomainot ar kazahu kosmonautu Toktaru Aubakirovu.
Mēness iela (Rīga)
Ielas raksturojums
Mēness iela ir 498 m gara vietējas nozīmes iela Brasas apkaimes dienvidos. Tā sākas krustojumā ar Hospitāļu un Miera ielām un virzās dienvidu virzienā kā asfaltēts ceļš. Iela beidzas krustojumā ar Cēsu ielu. Mēness iela ir vienvirziena iela, pa kuru var braukt tikai Miera un Hospitāļu ielas virzienā.
Frīdrihs Bergiuss
No 1903. līdz 1907. gadam studēja Breslavas un Leipcigas Universitātē. 1909. gadā kopā ar Frici Hāberu un Kārli Bošu Karlsrūes Universitātē piedalījās Hābera procesa izstrādē. Tajā pašā gadā pārgāja uz Hannoveres Universitāti, kur nodarbojās ar ķīmiskās kinētikas pētījumiem. 1913. gadā izstrādāja Bergiusa procesu, kura rezultātā bija iespējams no brūnoglēm iegūt sintētisko degvielu. Šis process Vācijā plaši tika izmantots Otrā pasaules kara laikā. Vēlāk izstrādāja metodi cukura iegūšanai no koksnes, kas gan izrādījās ekonomiski neefektīva. Otrā pasaules kara laikā strādāja kompēnijā IG Farben. Pēc kara emigrāja uz Argentīnu, kur strādāja par konsultantu Ekonomikas ministrijā.
Silvija Burka
1973. gadā viņa izcīnīja uzvaru Pasaules čempionātā junioriem ātrslidošanā daudzcīņā, tajā pašā gadā arī uzstādīja pasaules rekordu sprinta daudzcīņā, 1976. gadā — klasiskajā daudzcīņā. Piedalījusies trijās Olimpiskajās spēlēs. 1972. gadā Saporo viņa izcīnīja 8. vietu 1000 m, 21. vietu 1500 m un 500 m sportiste tika diskvalificēta. 1976. gadā Insbrukā Burka izcīnīja 4. vietu 1000 m, 8. vietu 3000 m, 9. vietu 1500 m un 11. vietu 500 m. 1980. gadā Leikpleisidā ieņēma 7. vietu 1000 m, 9. vietu 500 m, 10. vietu 1500 m un 12. vietu 3000 m.
Doktora Tulpa anatomijas stunda
Priekšvēsture
Anatomijas stundas 17. gadsimtā bija sabiedrisks notikums, kas notika lekciju telpās. Pats pasākums notika gluži kā teātra izrādes formā un par ieejas maksu bez studentiem un kolēģiem to varēja apmeklēt arī ierindas pilsētnieki. Skatītāji ir apģērbti atbilstoši šim sociālajam notikumam. Tiek uzskatīts, ka augšējais (netur papīru) un vistālāk pa kreisi esošais tēls attēlam ticis pievienots vēlāk.
Līķis
2007. gada pētījumā amerikāņu mākslinieks un anatoms Deivids Džekovs ar kolēģiem demonstrēja, ka noslēpumainā baltā aukla, kas stiepjas gar plaukstu un mazo pirkstiņu, ilgstoši uzskatīta vai nu par elkoņa nervu vai mākslinieka kļūdu, visticamāk, ir anomāla apakšdelma muskuļa cīpsla.
Ļapis Trubeckoj
Ļapis Trubeckoj (ru, be) ir baltkrievu rokgrupa.
Pūķi
Pūķi ir ciems Smiltenes novada Palsmanes pagastā. Atrodas pagasta dienvidu daļā 3,6 km no pagasta centra Palsmanes, 24,9 km no novada centra Smiltenes un 146,6 km no Rīgas.
Jānis Ruģēns
Literārā darbība
Ruģēna pirmā publikācija bija dzejolis "Vecs gads" laikrakstā "Tas Latviešu Draugs". No viņa 1843. gadā uzrakstītās vēsturiski publicistiskās apceres prozā "Ar acīm redzēts ceļš uz Vidzemes debesīm" ietekmējās vairāki citi publicisti, tai skaitā Ernests Dinsbergs un Jānis Austriņš. Savos darbos pauda latviešu tautas atmodas idejas.
Hinkali
Pilsētas Dusheti, Pasanauri un Mcheta ir īpaši slavenas savu hinkali dēļ.
Debenema salas
Debenema salas (en, es) nelielu saliņu un klinšu arhipelāgs Margeritas līča austrumos Antarktīdā. Atrodas starp Milrāna salu un Faljēra krastu. Salas atklāja Britu Greiema Zemes ekspedīcijas pārlidojumā 1936. gada 27. februārī; no zemes uzmērīja un nokartēja tā paša gada martā—maijā. Salas nosauktas par godu austrāliešu ģeogrāfam un vienam no ekspedīcijas pārraudzības komitejas locekļiem Frenkam Debenemam. Arhipelāga sešas galvenās salas nosauktas Debenema bērnu vārdos un uz vienas no tām, Berija salas, tika ierīkota ekspedīcijas Dienvidu bāze. Kopš 1951. gada Berija salā darbojas Argentīnas polārstacija Sanmartina. Divas vistālāk austrumos esošās Barbaras un Annas salas mūsdienās pilnīgi vai daļēji klāj kontinentālais ledājs.
Latvijas Radio 5
Latvijas Radio 5 — Pieci.lv ir Latvijas Radio nacionālās apraides sabiedriskā radiostacija jauniešu auditorijai. Latvijas Radio 5 — Pieci.lv ir jauniešu sabiedriskais medijs, kas apvieno subkultūru, dzīvesstila un arī informācijas viedokļu līderus, tādējādi veidojot sabiedriskā medija platformu, piedāvājot izklaidējošu, izglītojošu un informējošu saturu. Tīkls sastāv no deviņām tikai internetā dzirdamām stacijām un vienas valsts mēroga FM stacijas.
Jēkabpils novada ciemu uzskaitījums
Uzskatījumā ir iekļauti tikai tie ciemi, kas pašlaik pastāv vai ir daļēji izzuduši.
Ābeļu pagasts
Ābeļu pagasta centrs atrodas Brodos. Ābeļu pagastā atrodas 10 ciemi, no tiem 2 vidējciemi, 3 mazciemi, 3 skrajciemi un 2 vasarnīcu ciemi.
Kurcums (stacija)
Kurcums ir dzelzceļa stacija Demenes pagastā, Augšdaugavas novadā līnijā Daugavpils—Kurcums. Pasažieru vilcieni stacijā nepietur. Kurcums atrodas starp Grīvas staciju un Lietuvā esošo Turmantas staciju.
Froli (Andzeļu pagasts)
Ciema apkārtnē atrodas Glušņa.